Abango, Barugo, Leyte

An Abango usa ka baranggay ha bungto  hin Barugo ha lalawigan han Leyte ha Sinirangan nga Kabisay-an nga rehiyon ha Pilipinas. Nahamutang ini ha habagatan-katundan han bungto, nakigsaro ha boundaries han mga bungto han Carigara ngan Tunga.

An Tuna
An Abango may-ada kahaluag nga 237 ektarya. Ika-napulo kag pito ini nga pinakahaluag nga baranggay hin Barugo, o nasakop ha 2.8 porsyento han kabug-usan nga tuna hin Barugo. Mayda ini duha ka sitio: an Busawon ngan Gasang.

An mga Tawo
Sumala ha tuig 2000 nga census, an baranggay may-ada populasyon nga 852. Ika-napulo kag duha ini nga pinakadako nga populasyon ha mga baranggay hin Barugo, o 3.16 porsyento ha kabug-usan nga populasyon han bungto. May-ada 359 ka tawo ha kada kilometro kwadrado hini nga baranggay.

Mga Industriya
Agrikultura an pinakaurug nga pakabuhi dinhi: pagtanom hin humay, mais, lubi ngan mga cash crops, ngan pagmamanukan, pagbababuyan ngan pag-aalaga pa hin iba nga hayop.

Iba pa nga Impormasyon
An pyesta hini nga baranggay para ha ira patron nga hi Santa Cruz ginseselebrar kada ika-bente otso hin Mayo. Ini nga baranggay nasasakop hin Parokya han Tunga, diri kanan Parokya han Barugo.

Mga Opisyal han Baranggay (2001-2007)
Kapitan: Basiliso Macarandan

Sangguniang Baranggay
Antonio Ilaya
Francisco Parena
Colita Quidlat
Antonio Nival
Rodolfo Lorica
Wenefredo Narido
Alejandro Damayla

Kapitana han SK: Aimee Resa Tabada

Sekretarya:Thelma Luceño

Tresyurera:Nerena Laus

Kasaysayan
Dati ini nga kilala ha ngaran nga Bariohay. Makit-an dinhi an usa ka salog kun diin dati naglalaba, nakuha hin tubig ngan nagpapakarigo ngan nagpapainom han ira mga alaga nga karabaw an mga nangukoy dinhi nga baranggay. Hadton panahon han pangongolonya han mga Kastila ngan mga Amerikano, kilala na ini nga salog ha ngaran na Mabango kay hinungod na ha ligid-ligid hini nga salog dati mayda mga puno hin Ilang-ilang na an mga bukad amo an nagpapahamot ha paligid han salog labi na kun panahon hit katsirak. An mabango usa ka salita ha Tagalog na yinaknan na an buut signgon mahamot. Pagkatapos han Ika-duha nga Giyera han Kalibutan (World War II), ginbalyuan an ngaran hini nga baranggay ha iya ngaran yana na Abango, na ginkuha tikang ha ngaran han salog.

 Baranggay hin Barugo
 Baranggay hin Leyte
 Baranggay hin Sinirangan nga Kabisay-an
 Baranggay hin Kabisay-an
 Baranggay hin Pilipinas

en:Barugo, Leyte#Barangays